als_Latn dik_Latn sag_Latn
Parlamenti i Kosovës është i veçantë me shumë karakteristika që kapin diagonalen mes pasurisë dhe krimit. Përfaqësues të partive politike, e që do duhej t’i reflektonin hallet e popullit, janë milionerë të njohur në Kosovë e më gjerë, njerëz për të cilët mediet kanë raportuar dhe raportojnë shpesh, duke i lidhur me përfitime të paligjshme dhe krim të organizuar. Megjithëse shifrat e përfitimeve si deputet tregojnë pasqyrën e qartë se si deputetët i kanë rregulluar normat e veta profitabile, disave prej tyre kjo nuk u mjafton si benifit privilegjues, prandaj i kanë futur duart edhe në shumë pasurime jashtëligjore dhe shpëlarje parash e forma të tjera përfitimi.
Ja sa marrin deputetët tanë: 1500 euro pagë mujore, 240 euro marrin për pjesëmarrje në seanca, 300 euro për shujtë ushqimi, 30 euro nëse janë jashtë Prishtinës.
Deputetët e Parlamentit të Kosovës, e që përditë akuzohen mes vete, ku edhe e ofendojnë njëri-tjetrin, të paktën, në pikën e përfitimeve mujore e ditore nuk e kanë asnjë problem mes vete. Kjo i bie si serbët e shqiptarët në veri që merren vesh mirë mes vete për çdo përfitim, apo sikur bosët e kalimeve ilegale serbo-shqiptarë për trafikim kalimesh të qindra mijëra shqiptarëve për në Hungari e tutje.
Sidoqoftë, numri i deputetëve milionerë në Parlamentin e Kosovës nuk është i vogël. Shumica prej tyre janë të njohur për opinionin kosovar e më gjerë dhe për organet hetimore, por ka edhe shumë prej tyre që janë raportuar në Agjencinë Kundër Korrupsionit.
Prandaj, deputetët milionerë zor se mund ta kenë mendjen te hallet e qytetarëve, meqë pasuria e tyre është më e vlefshme. Edhe ashtu, të gjithë ata nuk janë bërë milionerë nga dija, por nga futja e duarve në pisllëqe dhe përfitime të paligjshme.
Pra, Parlamenti i Kosovës është ky që e kemi: ata që nuk e dinë le ta kuptojnë se dhjetëra sish janë nën hetime për krime…/Safet Krivaça/Kosovarja/
als_Latn als_Latn als_Latn als_Latn als_Latn als_Latn